תחנת הרכבת רעננה – דרום

תחנת הרכבת רעננה – דרום היא תחנת נוסעים של רכבת ישראל הממוקמת על מסילת השרון בין הערים רעננה והוד השרון בצמוד לכביש 531 שנסלל במקביל להקמתה.

היסטוריה
התחנה נפתחה ב-3 ביולי 2018.

החל ממרץ ועד סוף חודש יוני 2020 הושבתה תנועה הרכבות עקב התפשטות נגיף הקורונה. רכבת ישראל ניצלה את ההשבתה לשיפורים ושדרוגים של תשתיות ובין היתר החלה בעבודות לשדרוג המסילה המזרחית באזור מחלף אלישמע. במסגרת העבודות פורק מקטע גדול של פסים וקו "הנגב המערבי" (באר שבע - רעננה) פוצל לשני קווים: באר שבע - ראש העין צפון וכפר סבא - הרצליה. הקו החדש איפשר לנוסעי ערי השרון להגיע בזמן מהיר יותר להרצליה ומשם להחליף רכבת לכיוון דרום. הקו פעל עד לספטמבר 2020 והתחנה נסגרה, בחודש פברואר 2021 חזרה התחנה לפעילות.

ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי.

בסוף ספטמבר 2025 הוארך שירות הרכבות עד לתחנת אופקים.

מבנה התחנה
מבנה התחנה הוקם במפלס הקרקע ממזרח לכביש 4 ומצפון לכביש 531, ורציפיה נבנו במנהרה באורך של 1,825 מטרים, אשר עוברת מתחת לכביש 4.

400px|מרכז

נגישות התחנה
התחנה נמצאת בסמוך למסוף האוטובוסים צומת רעננה אשר ממנו יוצאים מספר רב של קווי אוטובוס ליעדים שונים באזור גוש דן ובישראל.

בנוסף ישנו מסוף קטן בכניסה לתחנה אשר נבנה בחשבון שהתחנה לא תכלול חניון צמוד ורכבת ישראל מצהירה שהנגישות לתחנה היא באמצעות תחבורה ציבורית בלבד. ממסוף זה יוצאים שלושה קווי אוטובוס ייעודיים לתחנת הרכבת וקו נוסף שאינו מוגדר כקו ייעודי עבור התחנה.

בעתיד מתוכנן גשר להולכי רגל מעל כביש 4 שיחבר את התחנה לדרום מזרח רעננה.

שירות הרכבות בתחנה
תחנה זו משמשת כתחנת ביניים בקו אופקים - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון. במסלול המלא לאופקים/מאופקים חלק מהרכבות לא עוצרות בתחנות בת ים וחולון.

קווי אוטובוס העוברים בתחנה
כל קווי האוטובוס בתחנה מופעלים על ידי חברת מטרופולין.

+קומסלולהערות נוספות1רעננה, לב הפארק - קריית שרת - אחוזה - מסוף רעננה - רכבת רעננה דרום - כפר סבא, טשרניחובסקי - בית חולים מאיר - שיכון עליה♿7רכבת רעננה דרום - מסוף רעננה - קניון רננים - קריית אתגרים♿11הוד השרון, קניון שרונים - כיכר הנשיא - מגדיאל - רעננה, רכבת רעננה דרום - כפר סבא, טשרניחובסקי - בית חולים מאיר - הזמר העברי - כפר סבא הירוקה♿17רכבת רעננה דרום - מסוף רעננה - אחוזה - קרן היסוד - ויצמן - לב הפארק♿57רכבת רעננה דרום - מסוף רעננה - עקיבא - קניון רננים - קריית אתגרים♿

ראו גם
תחנת הרכבת רעננה – מערב

קישורים חיצוניים

 תחנת הרכבת רעננה – דרום באתר רכבת ישראל
 תרשים התחנה
 רועי רובינשטיין, 14 מטר מתחת לאדמה: הצצה ראשונה לתחנת הרכבת "רעננה דרום", באתר mynet, 8 באוקטובר 2017

הערות שוליים

קטגוריה:רעננה: תחבורה
רעננה – דרום
קטגוריה:כביש 4
קטגוריה:ישראל: תחנות רכבת לפי עיר